Στις 15 Απριλίου του 2019, λίγο πριν τις 18:18 τοπική ώρα Γαλλίας, ξέσπασε **πυρκαγιά στη Παναγία των Παρισίων** εξαιτίας της οποίας κατέρρευσε σημαντικό μέρος της στέγης του ναού και το γοτθικό βέλος, ενώ σοβαρές ζημιές υπέστη και στο εσωτερικό του ναού με αποτέλεσμα αρκετά κειμήλια να καταστραφούν.

Περιστατικό
-----------

Η φωτιά ξέσπασε στη στέγη του ναού. Λίγο μετά, η οροφή και τo γοτθικό βέλος που βρισκόταν στη στέγη κατέρρευσαν. Η δήμαρχος του Παρισιού Ανν Ινταλγκό αποκάλεσε τη φωτιά «τρομερή». Η νησίδα Ιλ ντε λα Σιτέ, στην οποία βρίσκεται η εκκλησία, εκκενώθηκε κατά τη διάρκεια της πυρκαγιάς. Εκείνη την ώρα είχε προγραμματιστεί λειτουργία μεταξύ της 18:15 και 19:00. Κατά το αποκορύφωμα της πυρκαγιάς, ένας εκπρόσωπος του ναού δήλωσε ότι: «ολόκληρη η κατασκευή θα καεί... και δεν θα απομείνει τίποτα. Μένει να δούμε αν το θησαυροφυλάκιο, το οποίο προστατεύει τον καθεδρικό ναό, θα επηρεαστεί ή όχι», αλλά νωρίς το βράδυ ανακοινώθηκε ότι το κτίριο δεν κινδύνευε με ολική κατάρρευση.

Μετά από 15 ώρες συνεχούς φωτιάς, νωρίς την επόμενη μέρα, στις 16 Απριλίου, στις 9:50 π.μ. η Πυροσβεστική του Παρισιού ανακοίνωσε επίσημα ότι η πυρκαγιά είχε σβήσει εντελώς.

Αίτια
-----

Η πυρκαγιά στις 19:50
Τα αιτία της πυρκαγιάς δεν έχουν ακόμη επιβεβαιωθεί. Έχει ειπωθεί ότι μπορεί να συνδέεται με τις εργασίες ανακαίνισης που γίνονταν στο κτίριο καθώς μια επείγουσα έκκληση το 2018 ανέφερε ότι το κτίριο χρειαζόταν συντήρηση και εργασίες αποκατάστασης. Τα χάλκινα αγάλματα απομακρύνθηκαν από την περιοχή στο πλαίσιο της προετοιμασίας για τις ανακαινίσεις. Ο Φιλίπ Βιλνέβ, αρχιτέκτονας ιστορικών μνημείων στη Γαλλία, δήλωσε τον Ιούλιο του 2017 ότι: «η ρύπανση είναι ο μεγαλύτερος ένοχος», όταν οι αρχικές ανησυχίες για την κατάσταση του ναού είχαν αυξηθεί.

Αντίδραση
---------

Το ξύλινο σπείρωμα λίγο πριν την κατάρρευση του.
Ο γάλλος Πρόεδρος Εμανουέλ Μακρόν ανέβαλε το τηλεοπτικό διάγγελμα που θα έδινε στις 8 μ.μ. για το περίγραμμα των μέτρων που σκοπεύει να λάβει σε εθνικό επίπεδο μετά τις δημόσιες συζητήσεις που πραγματοποιήθηκαν ως αποτέλεσμα των διαμαρτυριών από το κίνημα των Κίτρινων γιλέκων, όταν η Παναγία των Παρισίων έπιασε φωτιά.

Η δήμαρχος Ινταλγκό ζήτησε από τους πολίτες να μείνουν μακριά από την περιοχή της εκκλησίας. Η περιοχή είχε επισημανθεί από τα όρια που έχουν συσταθεί από πυροσβέστες.

### Διεθνείς αντιδράσεις

Ο πρόεδρος του Ευρωπαϊκού Συμβουλίου Ντόναλντ Τουσκ έγραψε: «Η Παναγία των Παρισίων είναι η Παναγία της Ευρώπης. Είμαστε όλοι με το Παρίσι σήμερα».

Η Γερμανίδα Καγκελάριος Άνγκελα Μέρκελ, σε μήνυμα που έστειλε προς τη Γαλλία, δήλωσε: η Παναγία των Παρισίων είναι "σύμβολο του γαλλικού και Ευρωπαϊκού Πολιτισμού" και στη Γερμανία ο υπουργός εξωτερικών, Χάικο Μάας, δήλωσε ότι η φωτιά ήταν «χτύπημα στην καρδιά του γερμανικού λαού».

Ο Πρόεδρος των ΗΠΑ Ντόναλντ Τραμπ, έγραψε «Είναι τόσο τρομερό να βλέπεις την τεράστια πυρκαγιά στη Παναγία των Παρισίων στο Παρίσι. Ίσως ιπτάμενη πυρόσβεση θα μπορούσε να χρησιμοποιηθεί για το σβήσιμο της πυρκαγιάς. Πρέπει να δράσουμε γρήγορα!». Η πυροσβεστική υπηρεσία του Παρισιού τόνισε πως η χρήση εναέριων μέσω για την κατάσβεση της πυρκαγιάς θα προκαλούσε ολική κατάρρευση του κτηρίου.

### Αντιδράσεις στον πολιτιστικό και θρησκευτικό κόσμο

Από τις 10 μ.μ. εκκλησίες στη Γαλλία χτυπούσαν τις καμπάνες τους για να δείξουν τη συμπαράστασή τους για το γεγονός. Επιπλέον, πολλά μνημεία απονέμουν τιμή στην Παναγία των Παρισίων φέροντας τη γαλλική σημαία στην πρόσοψή τους.

Η Αγία Έδρα κατέστησε σαφή τη λύπη της και τόνισε ότι το γεγονός είναι απίστευτο. Όσον αφορά τη σημασία του καθεδρικού ναού της Παναγίας των Παρισίων, υπενθύμισε την αξία του για τον χριστιανισμό, για τη Γαλλία, αλλά και για ολόκληρο τον κόσμο.

Παραπομπές
----------

1. ↑  El-Bawab, Nadine (15 Απριλίου 2019). «Paris' Notre Dame 'saved from total destruction,' French fire official says, after blaze ravages cathedral». CNBC. Αρχειοθετήθηκε από το πρωτότυπο στις 15 Απριλίου 2019. Ανακτήθηκε στις 15 Απριλίου 2019.
2. ↑  «Important incendie en cours dans la cathédrale Notre-Dame de Paris» (στα γαλλικά). *Le Monde*. 15 April 2019.. Ανακτήθηκε στις 15 April 2019.
3. 1 2 3 4 5  «Notre-Dame cathedral on fire in Paris». *BBC News*. 15 Απριλίου 2019. Ανακτήθηκε στις 15 Απριλίου 2019.
4. ↑  Jarvis, Jacob (15 April 2019). «Notre Dame fire: Huge fire breaks out at world famous cathedral and sends smoke billowing across Paris». *Evening Standard*.. Ανακτήθηκε στις 15 April 2019.
5. ↑  «La catedral de Notre Dame de París sufre un importante incendio» (στα es). *El País*. 15 April 2019. ISSN 1134-6582.. Ανακτήθηκε στις 15 April 2019.
6. ↑  «Événements pour avril 2019». *Notre Dame de Paris*. Ανακτήθηκε στις 15 Απριλίου 2019.
7. ↑  «Großbrand in Notre-Dame komplett gelöscht» FAZ.net/ 2019-04-16. Ανακτήθηκε στις 17 April 2019.
8. ↑  «Notre-Dame: Cracks in the cathedral». *BBC News*. 5 March 2018.. Ανακτήθηκε στις 15 April 2019.
9. ↑  «Notre-Dame Cathedral spire in Paris collapses, engulfed in flames». Thomson Reuters. CBC News. 15 April 2019.. Ανακτήθηκε στις 15 April 2019.
10. ↑  «Notre Dame Cathedral Is Crumbling. Who Will Help Save It?». *Time* (στα Αγγλικά). Ανακτήθηκε στις 15 Απριλίου 2019.
11. 1 2  Andrew Gray (15 Απριλίου 2019). «Macron postpones speech after Notre Dame fire». *POLITICO* (στα Αγγλικά). Ανακτήθηκε στις 15 Απριλίου 2019.
12. ↑  «Notre-Dame de Paris est Notre-Dame de toute l'Europe. We are all with Paris today». *@eucopresident* (στα Γαλλικά). 15 Απριλίου 2019.
13. ↑  «Notre-Dame cathedral engulfed by fire». *BBC News* (στα Αγγλικά). Ανακτήθηκε στις 15 Απριλίου 2019.
14. ↑  «French civil defense pans Trump’s ‘flying water tankers’ advice for putting out Notre Dame fire». *Washington Post*. 15 April 2019. .

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πυρκαγιά στην Παναγία των Παρισίων** |

* Επίσημη ιστοσελίδα της Notre-Dame de Paris (Γαλλικά) (Αγγλικά)